Regina Männik
Regina Konstantinovna Männik (vene keeles Регина Константиновна Мянник; sünninimi Regina Rezepova; sündinud 3. juunil 1971 Moskvas) on vene näitleja. Ta lõpetas 1993. aastal Lomonossovi-nimelise Moskva Riikliku Ülikooli ajakirjanduse erialal. Aastatel 1993–1997 töötas televisioonis. 1996. aastal astus aspirantuuri, kuid ei lõpetanud seda. 26-aastaselt otsustas kahe lapse ema Regina Männik näitlejaks saada ja astus 1997. aastal GITIS-esse, mille lõpetas 2001. aastal. Ta on mänginud rohkem kui 35 filmis.